**Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату** **конкурстық тағайындауына түсетін кандидаттардың сертификаттауы**

Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату конкурстық тағайындауына түсетін кандидаттардың тестілеуі Қазақстан Республикасы Білім және ғылым министрінің 2020 жылғы 21 ақпандағы **«Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату»** №57 бұйрығымен бекітілген *(ҚР Оқу-ағарту министрінің 30.12.2022 № 533 бұйрығымен өзгерістер мен толықтырулар енгізілген)* Қағидаларына сәйкес жүргізіледі.

Кандидаттар Қазақстан Республикасының Еңбек кодексін, «Білім туралы» Қазақстан Республикасының Заңын, «Сыбайлас жемқорлыққа қарсы іс-қимыл туралы» Қазақстан Республикасының Заңын, «Педагог мәртебесі туралы» Қазақстан Республикасының Заңын, «Мектепке дейінгі тәрбие мен оқытудың мемлекеттік жалпыға міндетті стандарттарын бекіту туралы» Қазақстан Республикасы Білім Министрінің 2022 жылғы 3 тамыздағы № 348 бұйрығы, «Мектепке дейінгі, бастауыш, негізгі орта, жалпы орта, техникалық және кәсіптік, орта білімнен кейінгі білім беру ұйымдары, жетім балалар мен ата-анасының қамқорлығынсыз қалған балаларға арналған мамандандырылған, арнайы білім беру ұйымдары, балаларға арналған қосымша білім беру ұйымдары қызметінің үлгілік қағидаларын бекіту туралы» Қазақстан Республикасы Оқу-ағарту министрінің 2022 жылғы 31 тамыздағы № 385 бұйрығы бойынша сертификаттаудан өтеді.

**Тестілеу форматы**

Тест тапсырмаларының саны – 50

Тестілеу уақыты – 3 сағат (180 минут)

Тестілеу нәтижесі оң болып саналады, егер:

|  |  |  |  |
| --- | --- | --- | --- |
| **№** | **Тестілеу блоктары** | **Тест тапсырмаларының саны** | **Шекті балл** |
| 1 | Қазақстан Республикасының Еңбек кодексі | 10 | 5 |
| 2 | «Білім туралы» Қазақстан Республикасының Заңы  | 10 | 5 |
| 3 | «Сыбайлас жемқорлыққа қарсы іс-қимыл туралы» Қазақстан Республикасының Заңы | 10 | 5 |
| 4 | «Педагог мәртебесі туралы» Қазақстан Республикасының Заңы | 10 | 5 |
| 5 | «Мектепке дейінгі тәрбие мен оқытудың, бастауыш, негізгі орта және жалпы орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарттарын бекіту туралы» Қазақстан Республикасы Оқу-ағарту Министрінің 2022 жылғы 3 тамыздағы № 348 бұйрығы  | 5 | 2 |
| 6 | «Мектепке дейінгі, бастауыш, негізгі орта, жалпы орта, техникалық және кәсіптік, орта білімнен кейінгі білім беру ұйымдары, жетім балалар мен ата-анасының қамқорлығынсыз қалған балаларға арналған мамандандырылған, арнайы білім беру ұйымдары, балаларға арналған қосымша білім беру ұйымдары қызметінің үлгілік қағидаларын бекіту туралы» Қазақстан Республикасы Оқу-ағарту министрінің 2022 жылғы 31 тамыздағы № 385 бұйрығы  | 5 | 2 |
| **Барлығы** | **50** | **24** |

**Бағалау**

Ұсынылған төрт жауаптың ішінен бір дұрыс жауапты таңдайтын тапсырмалар үшін – бір балл, қалған жағдайларда – нөл балл беріледі.

**Тестілеуден өткені туралы сертификат тестілеу тапсырған күннен бастап бір жыл бойы қолданылады.**